КУРСОВА ЗАДАЧА

**Въведение:**

Настоящето на уеб приложенията е SPA(Single Page Applications). Чрез тази технология получаваме по-добро потребителско изживяване и оптимизация на зареждането на данните. За да работи такава система, тя разчита на API Endpoints, които са междинния слой между данните и интерфейса. Зад един URL може да се крие много логика, която подготвя данните за изобразяване на нашият екран. Фронт-енд-а не се интересува дали използваме SQL или No-SQL база данни, дали използваме Node.js, PHP, Python, C#, което от своя страна прави преизползваемостта и интеграцията лесна. Front End Frameworks от своя страна улесняват работата с DOM-a и предоставят файлова система, която следва добри практики за писане на приложения.  
 **Задача:**

Да се разработи приложение, което предоставя API Endpoint-и за употреба във Front-End Framework и от своя страна, чрез Angular/React/Vue.js изобразява данните и ги прави достъпни за потребителите.

Курсовият проект трябва да бъде създаден по една от предложените теми или да се представи вариант за такъв по ваша идея. Курсовите задачи са групови. Групите трябва да се състоят от максимум 3-ма човека и не по-малко от 2-ма(ако няма как да се направи група от 3-ма).

Оценяването става на точкова база, по преценка на преподавателя дали са постигнати критериите зададени по-долу в документа. Бонус точки не се дават за присъствие в лекция или упражнение, но ще се има предвид при поставяне на оценка, която е между две такива.

Имате пълното право да интерпретирате задачите както искате. Какво се има предвид с това? Всяка група може да разбере задачата по различен начин и да разработи негова разширена/модифицирана идея.

Точкова схема:

* 20т.\* - CRUD(Create, Read, Update, Delete)
* 25т.\* - Използване на Angular/Vue/React за консумация на CRUD операциите
* 10т.\* - Използване на база от данни (MySQL)
* 10т. - Използване на TypeScript в Back End
* 15т. - Използване на OOP в Back End
* 10т. - Добър UX/UI (Дизайн)
* 10т. -Добавяне на функционалност непредвидени в заданието(използване на Git/GitHub, използване на пакети за подобряване и улесняване на работата)

*Всички задачи маркирани с астериск(*\*) *трябва да бъдат направени за да се получи поне минимална оценка.*

Схема на оценяване:

* 90т. =+ Отличен
* 80т. =+ Много добър
* 70т. =+ Добър
* 60т. =+ Среден
* 50т. =+ Слаб

Всеки ще бъде оценен индивидуално за неговото участие в проекта. Точките се получават при защита на работата.

[Линк за въвеждане на избрана тема](https://docs.google.com/spreadsheets/d/1ysl_1m5Vgy9CBNAurBxI_74ahENt7FSHOE_PrcXq0pk/edit#gid=0)

При възникнали въпроси ще бъдат обсъдени в лекция, за да могат всички да чуят.

Дата: 16.02.2023